मोहालीः क्रिसे गेल तूफानी पारी के दम पर किंग्स इलेवन पंजाब ने गुरुवार को सनराइजर्स हैदराबाद को 15 रन से करारी शिकस्त दी है। लय में नजर आ रहे गेल ने 11 छक्कों और 1 चौके की मदद से नाबाद 104 रन बनाए जिसकी बदौलत पंजाब ने हैदराबाद को 194 रन का लक्ष्य दिया। हैदराबाद निर्धारित 20 ओवर में 4 विकेट के नुकसान पर 178 रन ही बना सकी। मोहाली में हुए इस मुकाबले में पंजाब ने जहां अपने जीत के सिलसिले को बरकरार रखा है वहीं, हैदराबाद को लगातार तीन जीत के बाद पहली हार का सामना करना पड़ा है। पंजाब के खिलाड़ियों ने मैच की शुरुआत से ही विरोधी टीम पर दबदबा बनाए रखा जो अंत कायम रहा। पंजाब ने इस मैच में टॉस जीतकर पहले बल्लेबाजी का फैसला किया था।